ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
C0MC90)115 τελικό 
Βρυξέλλες,27 Μαρτίου 1990 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
σχετικά ρε την προσέγγιση των πορτογαλικών τιμών 
του βουτύρου και του βοείου κρέατος προς τις κοινές τιμές 
(υποβληθείσα από την Επιτροπή) 

Αιτιολογική έκθεση 
Ι. Σύμφωνα με το άρθρο 265 παράγραφος 1 β) της πράξεως προσχωρήσεως, η 
Πορτογαλική Δημοκρατία πρέπει να πραγματοποιήσει στην αρχή της προσεχούς 
περιόδου εμπορίας προσέγγιση προς τις κοινές τιμές των τιμών των γεωργικών 
προϊόντων που είναι κατώτερες από τις κοινές τιμές. 
Η προσέγγιση πρέπει να γίνει από το επίπεδο που θα φθάσουν οι πορτογαλικές 
τιμές, εκφρασμένες σε ECU, στις 31 Δεκεμβρίου 1989 και σύμφωνα με τις 
λεπτομέρειες που θα καθοριστούν από το Συμβούλιο που αποφασίζει με ειδική 
πλειοψηφία μετά από πρόταση της Επιτροπής (άρθρο 234 παράγραφος 2). 
θεσμικές τιμές χαμηλότερες από τις κοινές τιμές υπήρχαν στις 31 Δεκεμβρίου 
1989 στην Πορτογαλία σε ορισμένο αριθμό προϊόντων μεταξύ των οποίων το 
βούτυρο και το βόειο κρέας. Δεδομένου ότι πλησιάζει η έναρξη της περιόδου 
εμπορίας 1990-1991 γι'αυτά τα δύο τελευταία προϊόντα, η Επιτροπή 
παραπέμπει στο Συμβούλιο την παρούσα πρόταση. Θα παρουσιάσει στη συνέχεια 
προτάσεις σχετικές με άλλα προϊόντα (κυρίως προϊόντα του τομέα των 
οπωροκηπευτικών και του αμπελοοινικού τομέα) για τα οποία οι πορτογαλικές 
τιμές είναι κατώτερες των κοινών τιμών και για τα οποία η περίοδος 
εμπορίας θα αρχίσει αργότερα. 
II. Στη συνημμένη πρόταση η Επιτροπή προτείνει αρκετά σημαντική προσέγγιση των 
πορτογαλικών τιμών στις κοινές τιμές. Στον τομέα του βοείου κρέατος, μία 
τέτοια προσέγγιση δικαιολογείται από το αρκετά υψηλό επίπεδο των τιμών της 
αγοράς στην Πορτογαλία, επίπεδο που ξεπερνά κατά πολύ όχι μόνο εκείνο των 
τιμών παρεμβάσεως στη χώρα αυτή αλλά επίσης εκείνο των τιμών της αγοράς 
της ΕΟΚ. 
Στον τομέα του βουτύρου, η προτεινομένη προσέγγιση δικαιολογείται από την 
ειδική κατάσταση των τιμών του τομέα του γάλακτος στην Πορτογαλία. Οι 
τιμές, ανώτερες κατά την προσχώρηση από τις κοινές τιμές, τροποποιήθηκαν 
στη συνέχεια και διαπιστώνεται επί του παρόντος τιμή του βουτύρου 
χαμηλότερη από τις κοινές τιμές και τιμή της σκόνης ανώτερη. Η κατάσταση 
αυτή, εάν θα συνεχιστεί στην αρχή του δευτέρου σταδίου, θα δημιουργήσει 
ορισμένες δυσκολίες (ιδίως εφαρμογή ΜΠΠ τελείως αντιθέτων για τις δύο 
συνιστώσες του γάλακτος). Η Επιτροπή θεωρεί συνεπώς απαραίτητο να προβεί 
στην αρχή της προσεχούς περιόδου σε κίνηση της τιμής του βουτύρου ώστε να 
διευκολυνθεί, από την αρχή του δευτέρου σταδίου, η ευθυγράμμιση της 
πορτογαλικής τιμής με την κοινή τιμή. 
Η προτεινομένη προσέγγιση δεν θίγει εξάλλου το δικαίωμα της Πορτογαλίας να 
συνεχίσει να εφαρμόζει στις Αζόρες μία τιμή διαφορετική από εκείνη που 
εφαρμόζεται στην ηπειρωτική χώρα. 
Η Επιτροπή ζητά από το Συμβούλιο να αποφασίσει επειγόντως επί της 
προτάσεως της προκειμένου η προτεινομένη προσέγγιση να μπορέσει να 
εφαρμοστεί από την αρχή της περιόδου 1990-1991 (αρχή Απριλίου). 
0. 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
σχετικά με την προσέγγιση των πορτογαλικών τιμών 
του βουτύρου και του βοείου κρέατος προς τις κοινές τιμές 
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη : 
τη συνθήκη για την ίόρυση της Ευρωπαϊκής Οικονομικής Κοινότητας, 
την πράξη προσχώρησης της Ισπανίας και της Πορτογαλίας και ιδίω το άρθρο 234 
παράγραφος 2, 
Εκτιμώντας : 
ότι στο άρθρο 265 παράγραφος 1 υπό β) η προαναφερθείσα πράξη προβλέπει τον 
καθορισμό των λεπτομερειών σύμφωνα με τις οποίες η Πορτογαλική Δημοκρατία πρέπει 
να πραγματοποιήσει, στην αρχή της περιόδου εμπορίας 1990-1991, μία κίνηση 
προσεγγίσεως προς τις κοινές τιμές των πορτογαλικών τιμών που είναι χαμηλότερες 
από τις κοινές τιμές· ότι σύμφωνα με την προαναφερθείσα διάταξη η εν λόγω 
προσέγγιση αφορά το επίπεδο που θα φθάσουν οι πορτογαλικές τιμές εκφραζόμενες σε 
ΕΟίΙ στις 31 Δεκεμβρίου 1989· 
ότι κατά την ημερομηνία αυτή οι πορτογαλικές τιμές του βουτύρου ήταν περίπου 
10 % στην ηπειρωτική χώρα και 11 % στις Αζόρες χαμηλότερες από τις κοινές τιμές· 
ότι οι πορτογαλικές τιμές του βοείου κρέατος ήταν περίπου 8 % χαμηλότερες από 
τις κοινές τιμές· 
ότι με την προβλεπομένη προσέγγιση, με το να επιτραπεί στην Πορτογαλία να 
διατηρήσει στις Αζόρες διαφορετικές τιμές από εκείνες που εφαρμόζονται στην 
ηπειρωτική χώρα, θα πρέπει συγχρόνως να αποφευχθούν οι δυσχέρειες που θα 
διαπιστώνονταν εάν στη χώρα αυτή στην αρχή του δευτέρου σταδίου οι τιμές του 
βουτύρου συνέχιζαν να είναι χαμηλότερες από τις κοινές τιμές ενώ οι τιμές της 
σκόνης είναι ανώτερες· ότι στον τομέα του βοείου κρέατος το σχετικά υψηλό 
επίπεδο των τιμών της αγοράς θα μπορούσε να διευκολύνει μία προσέγγιση ορισμένης 
σπουδαιότητας· 
ότι, με τους όρους αυτούς, πρέπει να προβλεφθεί απόκλιση 3 % κατ'ανώτατο όριο 
μεταξύ των πορτογαλικών τιμών και των κοινών τιμών, _ 2 -
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : 
ΆΡΘΡΟ 1 
Στην αρχή της περιόδου εμπορίας 1990-1991, η Πορτογαλική Δημοκρατία καθορίζει 
τις τιμές παρεμβάσεως του βουτύρου καθώς και τις θεσμικές τιμές σε ECU των 
βοοειδών και του βοείου κρέατος σε επίπεδο ίσο τουλάχιστον με τις κοινές τιμές, 
μειωμένες κατά 3 %. 
ΆΡΘΡΟ 2 
Η παρούσα απόφαση απευθύνεται στην Πορτογαλική Δημοκρατία. 
Βρυξέλλες, Για το Συμβούλιο 
0 Πρόεδρος 
ISSN 0254-1483 
COM(90)115 τελικό 
ΕΓΓΡΑΦΑ 
GR 03 
ΑριΦ. καταλόγου : CB-CO-90-132-GR-C 
ISBN 92-77-58999-Χ 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Luxembourg